اللهم لك الحمد كله ولك الملك كله وبيدك الخير كله واليك يرجع الامر كله. اللهم صل على عبدك محمد صلى الله عليه وسلم. في الاولين والاخرين وفي كل وقت وحين. اما بعد قد يكون لسه ساعات وقد يكون بدأنا فعليا اخواني في الله في شهر
الله المحرم. شهر الله المحرم من اعظم شهور السنة. العلماء اختلفوا على تلات اقوال في شهر الله المحرم. في قول ان شهر الله المحرم محرم هو افضل شهور السنة على الاطلاق. ده القول بتاع مين بتاع الحسن البصري. طب جاب الكلام ده منين؟ خدوا بالكم فيه فرق ان انا اقول لك عشر ذي الحجة دي افضل ايام الدنيا
دي لما بتقارن بالايام دي افضل الايام. انما احنا دلوقتي بنقارن ايه لبعضه؟ الشهور. احنا بنقارن الباكيدج بتاعة الشهر على بعضه فالحسن البصري يعني ليه هذا الامام قال لك انه افضل شهر في السنة؟ بل افضل من رمضان قال لك لان الرسول عليه الصلاة والسلام سماه شهر الله. الله! انا الوقتي في بيت الله
هو في بيت الله انا خشوعي ووجلي واجتهادي زي وانا في اي مكان في الدنيا! ده بيت الله. هو انا وانا ماسك كتاب الله انا خشوعي واقبالي زي اي كتاب تاني فقال لك ده شهر الله. المفروض يبقى خشوعك ووجلك واجتهادك فيه. ليس كاي
شهر اخر وكمان الرسول قال المحرم مش محرم. قال بالالف واللام طب ما في اربع شهور محرمة. اربع شهور حرم. وهو ده اول في السماء اول شهر حرام في السنة. طب اشمعنى ده اللي خد الالف واللام والباقي ما خدوش؟ قال لك فهذا يدل انه اعظم الاشهر الحرم تحريما. اعظم الاشهر
الحرم تحريما. فكلمة شهر الله افادت ان تعظيم ليس كاي تعظيم. وكلمة المحرم اي ان الله نسب تحريما الى نفسي افادت ان تحريمه ليس كاي تحريم. طب فيه اقوال تانية؟ اه طبعا. فيه يعني علماء قالوا لأ هو مش افضل شهور السنة ولا حاجة. هو افضل الاشهر الحرم
الاربعة وبس. طيب اقوى الاقوال ايه؟ والله اعلم بمراده. اقوى الاقوال انه افضل شهر في السنة بعد رمضان. يعني القول انه افضل شهر في السنة بعد رمضان. الشهر الوحيد اللي نسبه الله الى نفسه. شهر الله. كلمة كبيرة اوي اوي اوي ان احنا نبقى
عارفين ان احنا داخلين على بداية سنة جديدة من عمرنا واحنا بنودع الوقتي لعل دي اخر لحزات. في نهاية سنة كاملة من عمرك. كلمة كبيرة اوي ان الشهر اللي بيبدأ به السنة يبقى اسمه شهر الله. ان ضربة البدء في السنة تبقى شهر الله. وان ربنا يختم السنة بشهر حرام ذو الحجة
ويبدأ السنة بشهر حرام محرم كأن من البداية للنهاية انت المفروض تبقى الاسلام يا اخواني في واحد اسمه فيكتور دكتور من من اطباء الطب النفسي العالميين المشهورين جدا كان دخل معتقلات النازية في الحرب العالمية التانية اتبهدل شوية بهدلة جامدة
او يعني. فبعد ما خرج عمل مدرسة اسمها العلاج باحياء المعنى. يعني ايه؟ الراجل ده طبعا ايامها كان الجيل بتاع اوروبا ده كله اسمه الجيل الضائع. انتحار يا هيتقتل يا هينتحر. فلما كان يجي له واحد مريض اكتئاب فيبدأ يسمع منه فجأة يقول له امال انت ما بتنتحرش ليه؟ يقول له بنتي تعيش
ازاي ؟ مراتي احطم قلبها واكسر قلبها. يعرف ان دي النقطة اللي لو ركز عليها ونام ما الدافع بتاع جواه يبقى ده المعنى اللي هيعيش عشانه وده المعنى اللي هيمنعه من انه ينتحر بسببه. فبدأ يعمل حاجة اسمها احياء المعنى. ان الانسان عشان ما ينتحرش محتاج معنى يبقى قوي
قوي في حياته يمثل بالنسبة له دافع انه يعيش عشانه. الاسلام هو اكبر مدرسة احياء معنى في الوجود. الاسلام احيا لك المعنى في كل شهر من الشهور. شعبان ده شهر رفع الاعمال. رمضان يا نهار ابيض! ده الموسم الاعظم بتاع الامة كلها يا عم. وليلة القدر خير من الف شهر جهاد في سبيل الله
امال ذو الحجة ده افضل ايام الدنيا فيه وموسم الحج. امال محرم ده شهر الله. بداية السنة الهجرية. ولازم البداية تبقى عشان السنة تبقى مشرقة. اداك معنى في كل شهر. يا جماعة احنا في محرم بتصوم وفي شعبان بنصوم. وفي رمضان بنصوم ولكن طعم
الصنف محرم طعم الصيام البداية القوية للسنة. وضربة البدء في زمنك غير طعم الصيام في شعبان. وانا خايف ان يكون عملي هيترفع النهاردة وعايز ربنا يجبرني في صحيفتي اللي مليانة بالزنوب بسبب صيامي. غير صيامك في رمضان. وانت بتشحن شحنة السنة كلها
اسلام اداك معنى مش في كل شهر في كل يوم من الايام يوم الاتنين والخميس ايام رفع اعمال الاسبوع الى الله. يوم الجمعة ده يوم العيد واليوم اللي الرسول عليه الصلاة والسلام بترد اليه روحه ويرد عليك السلام. واليوم اللي فيه ساعة اجابة مخفية في ثنايا يوم الجمعة وانت قاعد تتلمسها
من اول اليوم لاخره. كل حتى الساعات نفسها احيا معانيها غير التاني. التلت الاخير من الليل وربنا متنزل. غير صلاة الفجر والملايكة الليل والنهار بها يشهدوا غير ما بين الاذان والاقامة ساعة الضهر والسماء ابواب السماوات مفتوحة وايه العمل اللي هيرفع
غير جلسة الضحى اللي حجة وعمرة. غير ساعة التهجير اللي لو يعلم الناس فضلها لاستبقوا الي. غير احياء ما بين العشائين. الدين ما فيش دين احد يا معنى في كل لحزة في عمرك زي الاسلام. اداك معنى في كل لحزة. اداك قيمة تعيش عشانها في كل لحزة في حياتك. احنا في اعظم دين
على وجه الارض شهر الله المحرم قصة كبيرة قوي يا جماعة حدوتة كبيرة اوي. شهر الله المحرم مليان اسرار. فضل ومنة الله الفترة اللي فاتت دي. يعني من بعد العيد ما خلص. ويمكن من قبل العيد ما يخلص. والواحد يعني بفضله منة الله بنحاول نعكف على اخراج هزا الكتاب بفضل الله سبحانه وتعالى. الواحد بدأ يحس
كتاب في ايد آآ يعني الناس الملتزمة والناس اللي عايزة تقرب من ربنا غير درس سماعي. ان يبقى فيه كتاب في ايدك هيديك فرصة انك انت تفهم القضية شوية. وانك تقرا بتدبر شوية. هيديك فرصة انك تعرف تتكلم مع الناس وتدعو الى الله. يديك مادة دعوية. هيديك فرصة انك انت تقدر
تمارس دور اكبر من كده. وفي نفس الوقت اللي انت بتخطط فيه ده في الكتاب دي ممكن تبقى يعني الواحد عنده ورق من سنين ليه؟ هو الكتاب ده بدأت ازكر فيه من خمستاشر سنة. لحد الوقتي ده اللي ايه؟ ده اللي انا بزاكر فيه. فبفضل ومني تيسر الله سبحانه وتعالى هذا الكتاب اللي هو كتاب اسرار شهر الله
محرم هنحاول نتكلم عن بعض معاني شهر الله المحرم الان مع بعض اخواني في الله. لان الشهر ده مهم اوي. وفيه فكر جديد يعني انا الوقتي مش باكلمك عن رمضان. في رمضان هاقول لك موسم الشحن واللي مات على سريره بس ادرك رمضان. دخل الجنة قبل اللي مات
وما ادراكش رمضان في عشر ذي الحجة كنا بنقول نفس الكلام. يا رسول الله ولا الجهاد في سبيل الله؟ قال ولا الجهاد في سبيل الله. يا رسول الله المجاهدين لهم
ميت درجة في الجنة عشر ذي الحجة والذكر فيها اعظم. في المواسم احنا بنتكلم بالطريقة دي. انما احنا دلوقتي مش داخلين على موسم. احنا مش داخلين على شهر هو بس صيام وقيام. احنا داخلين على بداية المعركة الحقيقية. احنا داخلين على بداية التميز الحقيقي. احنا داخلين على ان مواسم الشحن خلصت
خلاص المواسم اللي كان شعارك فيها ولتصنع على عيني. الله كان بيصنعك على عيني في هزه المواسم العظيمة. وكان بالزبط كده صومع الصومعة انت وقف لله تعالى. اقفل على نفسك ليه؟ انت هتتفرغ لاصلاح قلبك. هتتفرغ لشحن قلبك بالايمان. وسواب الزكر
وفتحة المصحف اعلى من سواب الجهاد في سبيل الله. جميل جدا. ولكن هي السنة كلها تبقى كده؟ لأ طبعا. امتى هنصنع الحياة بالدين؟ امتى هتطلب علم انت بتشتغل في الدعوة الى الله. انت هتبني نفسك. امتى هتبقى مؤمن قوي؟ عندك نجاح في دراستك او في مهنتك او في تخصصك الدنيوي او الدراسي
امتى الكلام ده؟ فالشرع قسم لنا السنة. خدوا بالكم من الفكرة دي لانها قد تكون اخطر فكرة في الدرس وفي الكتاب. فكرة الخريطة تربوية للسنة ان ربنا اداك مواسم شهر رمضان عشر ذي الحجة يوم عرفة الحج العمرة لو انت بقى كل شهر كده
قعدت لك يوم كده قفلت على نفسك في مسجد ولا في مكان واختليت مع القرآن ومع الذكر يوم ولا يومين كل شهر. يبقى كأنهم بروفة لرمضان فيه مواسم كده شعب. ولكن كل ده على بعضها مش هتجيب شهر ونص شهرين في السنة. امال باقي السنة احنا بنعمل ايه؟ باقي السنة اسمها مواسم الانطلاق
مش مواسم الشحن. مواسم الانطلاق. مواسم بقى طلب العلم يلا. في رمضان ما كانش فيه طلب علم. في عشر ذي الحجة ما كانش فيه مواسم يلا ابن نفسك. يلا خطتك السنة دي ايه في الدنيا؟ يلا انت عايز تعمل ايه في دراستك ولا في مهنتك؟ انت خطتك السنة دي ايه في اورادك؟ هتطلب علم ازاي
نفسك ازاي؟ هتشتغل في الدعوة ازاي؟ هتتدرب على الدعوة ازاي؟ هتقوم على رجليك ازاي؟ عشان كده ما ان انتهت مواسم الشحن وانت الان في قمة قمة حياتك بعد مواسم الشحن خلاص رمضان وعشر زي الحجة وعرفات. والدنيا كلها مواسم الشحن خلصت. انت الوقتي في القمة. انت الوقتي في اجهزة
انت تقدر تاخد فيها قرارات مصيرية. مهما ظننت انك انت في فتور. ما فيش فترة في السنة هتيجي احسن من اللي انت فيها. انت لسه خارج من التوكيل ما خلص الميقاتين بتوعك اربعين يوما. انت لسة خارج من التوكيل. انت دلوقتي فابريكا مهما ظننت ان عندك فتور انت في افضل
لحظة في حياتك. وفي اكتر فترة قلبك مشحون فيها بالايمان. فبنبدأ فترة اسمها فترة الانطلاق الاعظم. من اول منتصف ذي الحجة شهر الله المحرم لحد نهاية شعبان. دول تمان شهور ونص. التمن شهور ونص دول يا جماعة انا باسميها فترة الانطلاق الاعظم. او معركة التمايز العظمى
دي اللي هتفرق ما بين واحد منكم هيبقى بكرة داعية وواحد منكم هيبقى اخ زي ما هو كده محلك سر. دي اللي هتفرق ما بين انسان وانسان. اللي هيبقى له خط دي
الفترات الاخ الموسمنجي بتوع المواسم اللي هو يعبد ربنا في المواسم وبين المواسم ايه؟ قاعد تايه في الدنيا وخلاص او مركز في دنيته. لأ انت لازم يبقى لك لازم عشان كده ليه شهر الله المحرم النبي عليه الصلاة والسلام عمله بالفكر ده. او النبي عليه الصلاة والسلام نقل لنا شرع الله بهزا بهزه
افضل الصيام بعد رمضان شهر الله المحرم. افضل الصيام! هو انا هشتغل في الدعوة وهبني طلب علم! ما خلاص المواسم خلصت! ولا انا داخل في موسم جديد لا ده انت بدأت بقى مواجهة الواقع الحقيقي. انت في رمضان وعشر ذي الحجة ما كنتش بتواجه الواقع. انت كنت بتسيب الدنيا
تعبد. طب انت الوقتي لما هتنزل الدنيا هنعبد ولا هنشتغل؟ هنعمل الاتنين. وهنعمل الاتنين بقمة القوة. عشان كده بداية الانطلاق اللي هو شهر الله المحرم بداية خطتك لبناءك وعطاءك شهر الله المحرم هو برضو من اقوى المواسم في العبادة. افضل الصيام بعد رمضان
شهر الله المحرم. محرم مش عاشورا يا جماعة. محرم مش يوم عاشورا وبس. الناس اختزلت محرم في عاشوراء. صيام كل ايام محرم كما قال العلماء هي افضل صيام في العام بعد رمضان. عشان كده الشهرين اللي النبي عليه الصلاة والسلام قرن فيهم بين الصيام والقيام صراحة
يعني شعبان النبي صامه وقامه ولكن النبي اتكلم عن صيامه. انما الشهرين اللي النبي اتكلم عن صيامهم كلهم. وقيامهم كلهم هم ومحرم. اشمعنى ؟ لان رمضان بداية السنة التكليفية اعمالك رفعت الى الله في شعبان خلاص. ومحرم هو بداية السنة الهجرية
بداية سنة جديدة من عمرك بداية السنة الهجرية. فالبدايات دايما لازم تبقى في غاية القوة. لازم بداية السنة الهجرية. بداية السنة التكليفية تبقى في داي خير القوة عشان ده راس حربة السنة كلها. فانت دلوقتي داخل في شهر الله المحرم راس حربة للسنة كلها. عايزين ندخل في محرم بفكر
عايزين ندخل واحنا فاهمين قيمته عايزين ندخل واحنا فاهمين الفكر اللي في شهر الله المحرم واحدة واحدة كده بقى نبدأ نهدى ونبدأ ناخد نقطة نقطة من فقط شهر الله المحرم. اول قيمة في هزا الشهر العظيم زي ما قلت لكم كده ان العلماء قالوا ان الشهر ده هو تاني افضل شهر من حيس شهر على
باكيدج على بعضها كده. تاني افضل شهر في السنة بعد رمضان. يعني احنا الوقتي مش بنلعب. احنا داخلين في حاجة جادة قوي. داخلين في حاجة في غاية القوة بل النبي عليه الصلاة والسلام لما اتكلم عن محرم قال لك افضل صيام بعد رمضان يعني محرم في الصيام
عادل قيام الليل في الصلاة. يعني فضل محرم على سائر صيام السنة. صيام محرم على سائر صيامه سنة. كفضل قيام الليل على سائر نوافل اليوم. واخد بالك معي؟ الصيام هنا له قيمة عالية. والنبي عليه الصلاة والسلام لما يبدأ لك السنة بالصيام. صيام عبادة
السر محتاج تنمي اخلاصك. الصيام اعمال التضحية. اما تبدأ من اول السنة بالتضحية يبقى السنة دي هتبقى سنة كلها بركة. الصيام عبادة سبات اي حد يقدر يصوم. صيام عايز سبات امام الشهوات وامام المغريات. وامامه وخصوصا ان هو نفل. ما هواش فريضة. كما قال الله عز وجل
ثابت وفرعها في السماء. فلو بدأت في اول السنة باصلها ثابت دي عبادات الثبات. اللي هي الصيام والقيام اكثر عبادات سر الصيام والقيام اكتر عبادات تضحية الصيام والقيام. لانك بتضحي بالراحة بالليل وبتضحي بالاكل بالنهار. افضل عبادات سبات الصيام والقيام لانها عبادات فعلا
صعبة فعلا صعبة. دول العبادتين اللي النبي عليه الصلاة والسلام اصطفاهم لشهر الله المحرم. عشان تبقى دي البداية. افضل الصيام بعد رمضان شهر الله المحرم وافضل الصلاة بعد الفريضة قيام الليل. طب يا رسول الله انت بتكلمني عن صيام محرم؟ اتكلمت عن قيام الليل ليه؟ الرسول ما قلش افضل قيام الليل قيام محرم
انما اتكلم عن قيام الليل وفضله بعد ما اتكلم عن صيام محرم. كأن النبي عليه الصلاة والسلام بيقول لك محرم المفروض يبقى موسم صيام وقيام موسم صيام وقيام؟ اه دي بداية التجربة الحقيقية بقى. هتقدر تنزل الحياة
وتنزل طلب العلم. وتنزل حفز القرآن. وتنزل دورات تنمية المهارات. وتنزل دراستك. وتنزل شغلك. وتخصصك المهني اللي انت بتطور نفسك فيه. وتنزل في الدعوة الى الله والقوافل الخيرية. وانت في قمتك في العبادة زي ما كنت في المواسم
ما هو انا عايزك تعمل حاجتين صعبين. فخدتك على جنب كده في المواسم قلت لك اعمل لي حاجة واحدة اللي هي العبادة. اتدربت؟ اه. لامت؟ اه. جاهدت اه بقت سهلة عليك الحمد لله. ما عدش قيام الليل معجزات بالنسبة لك فضل الله. ما عدش الصيام اه اوهام بالنسبة لك لا لا لا الحمد
طب تعالى بقى هعمل ايه هتعمل الاتنين جمب بعض بقى ما انا سبت لك واحدة في الاول وخلتك تتفرغ لها. خلاص وخليت سوابها اعلى من سواب الشغل للدين عشان ضميرك ما يأنبكش. لكش دعوة باي حاجة دلوقتي غير العبادة. سبت ولامت نفسك بها يلا بقى خلاص اتدربت على المجاهدة
يلا انطلق في الاتنين مع بعض. انطلق في الدين والحياة مع بعض. انطلق في العبادة والدعوة مع بعض. انطلق في الدين والدنيا مع بعض. فالنبي قرن لك في حرم الصيام والقيام. كأن يعني محرم ورمضان دول اللي هو البداية الهجرية والبداية التكليفية. كأن دي اقوى شهور بتبقى راس حربة
في كل اللي وراها والنبي عليه الصلاة والسلام لما يعني يجيب لك المحرم بالمنظر ده يبقى لازم تعرف انه محرم هو فعلا موسم شحن هو موسم من مواسم الشحن. الحاجة التانية ان محرم هو نهاية عام من عمرك. بمجيء محرم وبولادة الله المحرم. انت في سنة انتهت من حياتك
سنة انتهت من حياتك. مش عايزين رعونة. مش عايزين يبقى فيه مصاب كبير واحنا مش فاهمين ايه اللي بيحصل. سنة بتقول لك وهي بتودعك عش ما شئت فانك ميت. لكل شيء نهاية. انتهى العام وسينتهي العمر كما انتهى العام
امتى السنة دي جت؟ وامتى راحت؟ امتى رمضان جه وامتى راح؟ امتى عشر زي الحجة جت وامتى راحت؟ امتى محرم اللي فات جه وراح؟ امتى ربيع اول وتاني ده اول وتاني امتى ؟ رجب وشعبان كنا بنستعد لرمضان من شوية. احنا كنا في شوال وزو القعدة موسم البنات الشتوي بتاع الملتزمين اللي هم مش
فاهمين فترة الانطلاق السانية في السنة دي. ومش فاهمين قيمتها وبيناموا فيها برضو. هي السنة دي عدت امتى ؟ وجت منين وراحت منين ؟ عمرك بيتسحب منك انت لازم يبقى عندك وعي بعمرك اللي بيروح منك اكتر من كده. كما قال جبريل للنبي عليه الصلاة والسلام عش ما شئت فانك ميت
واحبب من شئت فانك مفارقه. الدنيا دي النهايات الحتمية للدنيا. يبقى السنة اللي فاتت دي بتقول لك عش ما شئت فانك ميت. السنة اللي فاتت بتقول لك ولا تبطلوا اعمالكم. انت كان عندك حسنات في الصحيفة بتاعة السنة اللي فاتت دي. ما تضيعهاش بقى. ما هو
وانت لو ما كملتش هو انا اعرف منين ان الحسنة قبلت؟ الحسنة تقول اختي اختي. والسيئة تقول اختي اختي. انا اعرف منين ان الحسنة قبلت ان ربنا يفتح لي في الحسنة اللي بعدها. عشان كده النبي عليه الصلاة والسلام قال للسيدة عائشة لا يا ابنة الصديق هم الذين يصلون ويصومون ويتصدقون. ثم
الا يتقبل الله منهم. والذين يؤتون ما اتوا وقلوبهم وجلة. انت خايف. انت الوقت في نهاية سنة خايف على حسناتك. السنة اللي فاتت احسنت ربنا ما قبلهاش احساس رهيب انك تكون بتشتغل وخايف انك ما تقبضش اخر الشهر
احساس رهيب ان يكون لسة ما دخلش جوانا الرهبة اللي بيرتجي في قلبك عندها وانت بترفع ايدك وتقول ربنا تقبل منا. لسة ما دوقتش يعني ايه ربنا يتقبل منا؟ لسة ما دوقتش لهفة القلب على ان اعمالك تتقبل. ربنا تقبل منا
وقلوبهم وجلة. السنة اللي فاتت بتقول لك خاف على كل حسنة عملتها السنة اللي فاتت. احسن تكون ما اتقبلتش. اسأل ربنا ان ربنا يقبلها اقبلك على ما كان منك. السنة اللي فاتت سنة كاملة من عمرك. سنة كاملة من حياتك. بتقول لك خاف من قول الله سبحانه وتعالى
حتى اذا جاءه لم يجده شيئا. اوعى تكون عملت اعمال وانت فاكر انها حاجات في ميزانك وامشي في ميزانك ولا حاجة اوعى تكون اجتهدت في حاجات ولم يكن لك نية صالحة فيها. في النهاية لم يجدوا شيئا. الصحيفة بتاعة السنة اللي فاتت دي قربتك من ربنا
اللي هتبعدك عنه. هتخليك تعدي من على الصراط ناج مسلم. تعدي بالسلامة. ولا هتخليك تعدي من على الصراط ناج مخدوش. تاخد لك خدة كده من لسان لاب وانت معدي ولا هتخليك يحتبس بك تتحبس على الصراط لا تتقدم ولا تتأخر لا عملت حسنات اتقدمت بها
عملت سيئات توقعك في النار واقف زي ما انت صحيفة فاضية ولا صحيفة مليانة صحيفة ربنا هيفرح بها ولا صحيفة هيسخط عليك بسببها صحيفة هترضي الله عنك ولا صحيفة والعياذ بالله مليانة غفلة. السنة اللي فاتت دي ايه؟ فكر فيها. مش سنة وعدت
عمرك هو انت عندك كم سنة من يوم ما بلغت لحد ما تموت. السنة اللي فاتت بتناديك نداءات كتير جدا. ولكن النداءات الاخطر من السنة اللي فاتت او التي لا تقل
خطورة عن سنة كاملة بتناديك وبتقول لك ما هوش ورقتين اتكتبوا عليك واترموا الورقتين دول هيتفتحوا بين ايدين ربنا يوم القيامة فكر كويس قوي في السنة اللي فاتت. وعلى قد ما هتحاسب نفسك على السنة اللي فاتت. على قد ما هيبقى عندك نية صادقة في السنة اللي جاية. ما هيش حاجة وعدت
تفكر في سيئاتها. هتتغافر ازاي ؟ فكر في حسناتها. هتتقبل ازاي ؟ فكر في ابتلاءاتها. انت عايز السنة اللي فاتت ابتلاءاتها تتغير. كان عندك مشاكل السنة اللي فاتت كان عندك هموم عايز الهموم دي تزل كان فيه معاملة من ربنا لك ما كنتش حاسس بتيسير اوي. عايز معاملة ربنا لك تتغير
عايز تترقى وتاخد ترقية من ربنا في معاملة ربنا لك. ان الله لا يغير ما بقوم حتى يغيروا ما بانفسهم. هتفضل في كادر المعاملة اللي انت فيه ده لحد ما تتغير من جواه فربنا يغير معاملته معك. عايز مشاكل السنة اللي فاتت تتحل والسنة دي تبقى احلى. خليك انت كمان احلى
الدنيا هتحلو على قد ما انت نفسيتك مع الله تحلو. الحياة تتغير على قد ما انت قلبك مع الله هيتغير. حتى يغيره لحد ما ده يحصل هتفضل في اللي انت فيه. عايز اللي انت فيه يتغير حتى يغيره. قانون ربنا اداه لك. يبقى اللي عايز السنة الجاية
احلى لازم هو نفسه يحلو من جوة. مع ربنا سبحانه وتعالى. سيرة جديدة بقى. سنة جديدة جاية بتناديك. في حاجة اتغيرت فيك ادخل بهمة جديدة بقى. ربنا سبحانه وتعالى بيقول ولقد علمنا المستقدمين منكم ولقد علمنا المستأخرين. انت داخل السنة الجاية مستقدم ولا مستأخر
خد بالك ربنا اداك آآ ليلة النصف من شعبان ويطلع ويغفر لاهل الارض وضيعتها. واداك رمضان من قامه غفر له ليلة القدر من قامها غفر له. وناس كتير ضيعوها. وقعدوا ينشنوا في حاجة ما ينفعش يتنشن فيها. ليلة افضل من جهاد الف شهر. وبندشن فيها برضه
بعد كده اداك عرفات وعشر ذي الحجة. ويوم صيامه بتكفير زي سنتين وفيه ناس ضيعته. ربنا دلوقتي بيديك فرصة جديدة. ربنا بيديك الفرص بتاعته ورا بعضها عشان في النهاية لا يهلك على الله الا هالك بقى. اللي بيضيع ده يستاهل ان هو يضيع. وقال حبيب الله محمد عليه الصلاة والسلام ولا يزال
يتأخرون حتى يؤخرهم الله. هتفضل تتأخر لحد امتى ؟ ما كنتش من اسبق الناس الى الله في شعبان اللي فات. ولا كنت من اسبق الناس الى الله في رمضان اللي فات
ولكنت من اسبق الناس الى الله في العشر الاواخر من رمضان والاعتكاف. ولا كنت من اصدق الذاكرين الى الله في عشر ذي الحجة. ولا كنت من اصدق الداعين متوسلين الى الله في عرفات. ولا كنت من اسبق واصلي الرحم في العيد الصغير والكبير. امتى بقى هتطلع قدام؟ امتى هتطلع على وش الدنيا
امتى هتبقى مستقدم؟ امتى هيبقى عندك همة وانا اول المسلمين انا نمبر وان! انا هاطلع الاول بازن الله في علاقتي بالله سبحانه وتعالى تعالى امتى هتبقى مستقدم في علاقتك بالله؟ السنة الجديدة بتقولك همتك اتغيرت ولا لأ داخل بهمة انك مستقدم ولا داخل بهمة
من سنة لسنة دي رعونة يا اخواني في الله. اللي مش فاهم قيمة عمره. وخد بالك الصغير لازم يفهم قيمة عمره اكبر من الكبير. كل ما بيزيد كل ما كفاءة عمرك بتقل. كفاءة اليوم وانت عندك عشرين سنة. بعشرين يوم من كفاءة اللي عنده اربعين سنة. بخمسين
يوم من كفاءة اللي عنده ستين سنة. فانت كل ما بتبقى اصغر كل ما سروة اليوم والقيمة الفعلية في اليوم بتبقى عندك اغلى وراك ايه ؟ احيانا بقابل شباب صغير عشرينات اقول لهم يا ابني انتم بتناموا ليه ؟ انا والله ما اعرف انتم بتناموا ليه ؟ انتم الوعد وهو قدكم كان ممكن يقعد يومين ما
ويروح ويجي ويسافر ولا في دماغ الدنيا. ولا تحس انك دخت ولا شوية وتكبر لو قعدت سبع تمن ساعات بس ما تاكلش ولا كده تلاقي نفسك بدأت بدأت تقع بدأت هو فيه ايه ؟ خلاص هو كده فانت خد بالك من قيمة عمرك الوقتي. ولقد علمنا المستقدمين منكم
ربنا عالم الوقت باللي ناوي السنة الجاية دي الجديدة دي تبقى سنة تزقه لقدام في علاقته بالله سبحانه وتعالى. السنة الجاية بتناديك من الوقتي. بتناديك ادخل بهم جديد بقى. مش بس بهمة جديدة. قال رسول الله صلى الله عليه وسلم من اصبح والدنيا همه
من دخل السنة الجديدة والدنيا همه نزع الله الغنى من قلبه. الرواية دي معزم الناس ما يعرفهاش معظمنا من اصبح والدنيا همه آآ جعل الله فقره بين عينيه. نزع الله الغنى من قلبه. وفي رواية
البزار فلا يصبح الا فقيرا. ولا يمسي الا فقيرا. عايش فقراك عايش حاسس نزع الله الغنى من قلبه. ما عدش عنده اي احساس ان هو عنده حاجة. حاسس انه فقير. حاسس انه عدمان
حاسس ان ما عندوش اي حاجة. ليه ؟ عشان الدنيا همه. طب انت داخل والاخرة همك؟ كما ثبت عن النبي، صلى الله عليه وسلم. فلا يبالي الله في اي اوديتها هلك. الانسان اللي شايل هم الدنيا ده الله لا يبالي به اصل ما لوش اي قيمة عند ربنا. لا يبالي الله في اي
في اوديتها لك. رح بقى شف اللي انت عايزه. اومال ربنا يريد ايه ؟ ادخل بهم الاخرة. ادخل السنة دي بهم الاخرة. عشان ربنا يبقى وكيلك. عشان ربنا يتولاك في
فيها ويتولاك في طموحاتك الدنيوي فيها ويوفقك فيها يا اخواننا احنا شعوب غلبانة. شعوب ما حدش فاهمها حاجة. شعوب ما حدش فهم شبابها حاجة. ما بيفهموش غير بعمرهم. وانت عندك اربعين سنة هتفهم قيمة انك كنت تزاكر
في الكلية مش هتفهم الوقتي. للاسف ما حدش هيفهمك حاجة. العيال الشباب اللي بيتسموا هم الاندر ايدج ولا حاجة. مجتمع بيسموه مراهقين وربنا سميهم مكلفين وبيسميهم بالغين. اللحظة اللي البشر بيسموهم اندر ايدج زورا وبهتانا. اللحظة دي ربنا بيسميه
بلغ ومكلف امام الله. وبينزل له ملكين من ملكوت السماوات. يراقبه كل اعماله ويكتبوها عليه. عند ربنا ده في سن تكليف يتوقف على اعماله الخلود في الجنة والخلود في النار. وعند المجتمع سموه مراهق عشان لما يغلط. يقول ما انا مراهق. سموه اندر ايه
عشان تحطموا نفسيته. علي ابن ابي طالب كان اندر ايدج لما نام مكان النبي عليه الصلاة والسلام في الفراش. واسماء بنت ابي بكر كانت اندر ايدج لما ودت الاكل في الهجرة
للنبي عليه الصلاة والسلام ولارقم ابن ابي الارقم كان اندر ايدج لما فتح للنبي بيته. والسيدة عائشة كانت اندر ايدج لما ربنا نزل قرآن في سورة النور يقول انها مسل نوراني للامة كلها في العفة والطهارة. كتير من اصحاب النبي واسامة ابن زيد كان اندر ايدج لما كان قائد اول فتحة
اسلامي لفتح فلسطين الداروم والبلقاء. فلسطين والاردن. النبي عليه الصلاة والسلام بعثوا لفتح فلسطين واندر ايدج. اندر ايدج سني النبي وسنة يقول لك اندر ايدج وربنا بيسميه مكلف وبيسميه بالغ. وبيسميه انسان يقدر يحقق اعظم احلام في الدنيا واحنا بنحطم. اعرفوا قيمة عمركم
كل انسان لازم يعرف قيمة حياته. وقيمة وقته ما يجيش بعد كده يقول ياه! ده انا اعدادي وثانوي دي كنت اطلب علم واحفظ قرآن. ده انا فترة الجامعة كنت اتعلم الدعوة واكسر الدنيا. واكسر الدنيا وانمي مهاراتي وانمي امكانياتي. واتعلم لغة واتعلم كمبيوتر. واطور من نفسي
واطلب علم شرعي يعني قدامنا كتير قوي يا جماعة. للاسف احنا بنتعلم لما الفرصة بتضيع ونندم ان الفرصة ضاعت عايزين نفهم خد بالك انت في مجتمع ما فيش حد هيفهمك حاجات كتير اوي اوي اوي. مهم اوي لك في حياتك وفي استسمار عمرك. فكافح
انك تفهم عشان ما تفهمش بعد ما يبقى ما عادش لها لازمة انك تفهم. خد بالك اسرار شهر الله المحرم اول حاجة قلنا فضل شهر الله المحرم من بين كل الشهور. قلنا النقطة التانية انه محرم هو نهاية سنة من عمرك. هو جرس انزار ان فيه سنة خلصت. اقف وحاسب نفسك عليها
وفكر في الابتلاءات اللي فيها. عايز وقعك يتغير. انت لازم تتغير على قدر ما انت عايز واقعك يتغير. انت اللي بتبني البيت اللي انت عايز تعيش فيه هشبه لك ما حدش يبهولك. انت اللي بتدور على سعادتك وبتشق الطريق عشان توصل لها. السعادة ما هياش ورقة بتلاقيها واقعة في الشارع وانت ماشي
ده حاجة قرار انت بتسعى له. وحياة انت بتكافح من اجل الوصول لها. وفاتورة النجاح كل الناس تقدر تحاسب عليها. شوية تعب وسهر ومجاهدة توسل وتضرع. مين فيكم ما بين العصر والمغرب فضل رافع ايده لربنا؟ يتوسل الى الله ويعمل بروفة ليوم عرفات. زي ما قعدنا ست ساعات في
عرفات ندعي ربنا. كل دي اسباب كل دي فاتورة نجاح. انما فاتورة الفشل. حدش هيقدر يحاسب عليها. فاتورة الفشل يأس وتحطم قلب بكاء على عمر ضاع وفرص ضاعت. فاتورة الفشل عمرك ما هتقدر تحاسب عليها. فحاسب على فاتورة النجاح. لان الفاتورة التانية
ما حدش يقدر يحاسب عليها. محرم بداية سنة جديدة من عمرنا. بداية سنة. السنة بتقول لك داخل وهمتك ايه؟ وداخل وهمك ايه ؟ خد بالك الرسول عليه الصلاة والسلام يقول ما من ساعة تمر من سنة. ما من ساعة في فرق ان انا احاسب نفسي على سنة
لأ يا حبيبي حاسب نفسك على ساعات السنة اللي فاتت. السنة فيها تسع تلاف ساعة. لو عشت من يوم ما بلغت لحد ما تموت خمسين سنة انت خدت من ربنا نص مليون ساعة. نص مليون ساعة. يوم القيامة انت هتتفرج عليهم ساعة ساعة. وهتتفائل
الصحيفة بتاعتك مش جايبة الحسنات والسيئات بس. الصحيفة بتاعتك كاتبة حتى الغفلة. حتى النوم. فانت وانت واقف بعد تطاير الصحف بتتفرج على عمرك. وواخد اربعين سنة اتفرج على عمرك. انت بتتفرج على نفسك وانت نايم. وبقى لك عشر ساعات نايم. والفجر بيطلع وانت نايم. والضهر بيدن وانت نايم. انت بتتفرج على نفسك
وانت غافل وانت مكسل وانت قاعد على الفيس قاعد ساعة كده ما انتش عارف انت داخل ليه ولا انت بتعمل ايه ولا انت بتدور على ايه اصلا! انت قلبك هيتشرخ وانت بتتفرج
تلاقي نفسك يوم القيامة مش هيتشرخ وانت بتتفرج على معاصيك بس. هيتشرك وانت بتتفرج على غفلتك. عشان كده النبي عليه الصلاة والسلام نبهك للمعنى ده. فبيقول يقول عليه الصلاة والسلام ما من ساعة ساعة التسع تلاف ساعة ساعة. ما من ساعة تمر من ابن ادم لأ زي تسع تلاف عربية
عدوا عليك كده ومش واخد بالك. لا يذكر الله تعالى فيها الا حسر عليها يوم القيامة. هتندم على الساعة انت السنة الجاية دي تسع تلاف ساعة. هتعمل فيهم ايه؟ خطتك فيهم ايه؟ انا مش هقول لك انت تقدر تعمل ايه في ساعة؟ انت تقدر تعمل ايه في دقيقة؟ اقعد كده سبح ربنا وشف
تسمع في دقيقة اقعد كده افتح المصحف واقرا وازبط كده الاستوب واتش على ستين سانية وشف هتقرا قد ايه. في دقيقة. طب احفظ قرآن كده وشف هتحفظ ايتين كم كم اية بكام حسنة في دقيقة؟ طب آآ اقرا الدقيقة دي عمرة يا جماعة. ده ابن الجوزي كان بيقول كل نفس خزانة مش كل دقيقة كل
نفس يعني كل سانية السنة الجديدة بتقول لك اقف لان الموضوع كبير. اسرار شهر الله المحرم. من اسرار شهر الله المحرم احنا قلنا دلوقتي فضل محرم على سائر الشهور. وقلنا انه محرم اعلان عن نهاية سنة كاملة من حياتك. وقلنا انه محرم اعلان عن بداية سنة كاملة من حياتك. فده يجب ان يكون
البدء عشان كده النبي عليه الصلاة والسلام جعله موسم صيام وقيام عشان البداية المحرقة بتؤدي الى سنة مشرقة ولازم محرم فكرنا يتغير فيه محرم اول موسم في حياتك هيبقى مطلوب منك تبقى دبل في المجاهدة. تجاهد في العبادة
وتجاهد في بناء الدين وطلب العلم والدعوة والدنيا في نفس الوقت. يعني محرم ده شهر مجاهدة مضاعفة. افضل صيام قيام الليل يبقى شهر صيام وقيام. يعني زي رمضان. بس لوحدك بقى خلاص انت اتعودت بقى مش هنصلي تراويح وهنام. خلاص انت اتعودت يا حبيبي. انت خلاص كنت
في معسكرات قاعد وسط الدنيا كلها بتتعود. الوقت انت المفروض تسترجل مع نفسك. يعني هجاهد في الهبالة. ده صيام وقيام صعبين قوي. انت عارف اما ييجي طالب ندخل كلية طب كده فيوم يقولوا له هو انا ادرس ايه في سنة اولى؟ يدوا له ست كتب كده ده التشريح. انا هزاكر ده في اولى زاكر مين يا ابني؟ ده مادة. خد بقى ست
كتب بقى فسيولوجي. خد بقى كتابين كيميا. خد بقى كتاب هو ايه ده! هو كده بالزبط انت داخل محرم! صيام وقيام. ليه شهر كامل يا ابني ده ده جزء من محرم. ده جزء من المهام اللي مطلوبة منك. ده لسة من اعظم اسرار شهر الله المحرم انه بداية
فترة الانطلاق الاعظم. دي فكرة خطيرة يا جماعة. ربنا اتكلم كتير في القرآن عن مازا بعد المواسم؟ القصة مش ان انا عبدت ربنا في رمضان وعشر ذي الحجة وبعدين هو انا هحط المحمول في الشاحن اربعين يوم وبعد كده اقوم واخده مقفول وعينه في الدرج ده انسان عاقل اللي يعمل كده ده انا كنت
شاحن عشان اعمل حاجات. عشان كده الله سبحانه وتعالى لما اتكلم عن الحج معه عشر زي الحجة في سورة البقرة. بعد ايات الحج بقى واتموا الحج والعمرة لله. حجوا صاح واعتمروا صاح وادوا المناسك صح. بعدها ربنا اتكلم عن اربع نمازج. النموزج الاول فمن الناس من يقول ربنا اتنا في الدنيا
ما له في الاخرة من خلاق. زي ما دخل زي ما خرج. هو دخل بتاع دنيا وخرج بتاع دنيا. المواسم ما غيرتش وجهته. ولا غيرت الهم اللي جواه ولا صلحت البوصلة بتاعة وجهة القلب. ما خرجش بوجهت وجهي. يبقى مش فاهم يعني ايه مواسم. هو في ظنه المواسم هي ايه؟ خبطة
في السنة طول السنة على راحتي واجي في المواسم اخبط لي شوية حسنات حلوة كده تعوض ذنوبي وبعد كده اعيش زي ما انا لحد الموسم اللي ايه؟ اللي بعده ودمتم
بخير بس. طب النموزج التاني ومنهم من يقول ربنا اتنا في الدنيا حسنة. اكتر دعاء النبي عليه الصلاة والسلام كان بيدعي اكتر دعوتين. النبي كان بيداوم طول حياته ربنا اتنا في الدنيا حسنة وفي الاخرة حسنة وقنا عذاب النار. والدعاء التاني اللهم يا مقلب القلوب ثبت قلبي على دينك. دول اكتر دعوتين في سنة النبي
عليه الصلاة والسلام. اكتر دعوتين يعني الادعية اللي النبي عليه الصلاة والسلام كان مكسر منها جدا جدا حوالي اربع خمس ادعية. دول اكتر دعوتين النبي عليه الصلاة والسلام ايه كان يكثر منهما في حياته عليه الصلاة والسلام. فانت دلوقتي ومنهم من يقول ربنا اتنا في الدنيا حسنة وفي الاخرة ايه
حسنة حسنة يعني ايه؟ يعني يا رب اديني كل حاجة حلوة في الدنيا. يا رب خلي لي الدنيا في غاية الحسن. وخلي لي الاخرة في غاية الحسن. انا عايز كل حاجة هنا وكل حاجة هنا. هو ده
ربنا آتنا في الدنيا حسنة وفي الآخرة ايه؟ حسنة. عشان كده كلمة حسنة هنا من اكتر الكلمات في القرآن كله اللي تعددت فيها اقوال المفسرين. واحد يقول لك الحسن الزوجة الكويسة. واحد يقول لك الحسنة العافية. واحد يقول لك قول بقى زي ما انت عايز تقول. كل ده على بعضه. فده خرج عايز دنيا وعايز
متوازن. صالح. انسان صالح. انا عايز الدنيا والاخرة. طب في اعلى في اعلى ومن الناس ان يجري نفسه ابتغاء مرضات الله. زي صهيب الرومي باع عمره كله في الهجرة. خدوا فلوسي وسيبوني. طب الهدوم الشيك اللي انت
اسأل انت دخلت لنا كده خدوا الهدمة اللي علي. طب والحزاء اللي في رجليك الجميل ده؟ خدوا الحزاء اللي في رجلي. يروح للنبي عليه الصلاة والسلام ليس عليه الا ما يستر عورته
فيقول له حبيب الله محمد عليه الصلاة والسلام ربح البيع ابا يحيى. ربح يا بختك! يا بختك يا ايها التاجر العظيم ولكن انت راجل اعمال اخروية. اهل الدنيا ما يفهموش الصفقات بتاعتك دي. ربح الباقي. انت رميت لهم الدنيا و خدت الدين. ربح البيع ابا يحيى. ومن الناس من
يشري نفسه ابتغاء مرضات الله. يجري يعني دايما الاحز في القرآن ان لما بتيجي كلمة يشري غير يشتري. يبقى اللي انت بتبيعه ما لوش قيمة عندك. وشروق وبثمن بخس عايزين يخلصوا منه. بعد الايات اللي ربنا وريها لهم لما سرقوه وحطوه في رحالهم. يعني كلمة ياسر دي بتبقى ايه؟ لما
الحاجة اللي انت بتقدمها انت اصلا يشري نفسه. ولنفسي لديرها اي قيمة. ابتغاء مرضات الله. يبقى ده خرج مصلح. فيه نموزج تاني اه يعني من يعجبك قوله في الحياة الدنيا المنافق بقى والعياز بالله لان في ناس المواسم بتزيدها ضلام يعني في ناس المواسم مفرقتش معاها
بتاع دنيا قبل وبعد. وفي ناس خرج صالح. يا رب دنيا حسنة واخرة حسنة. وفي ناس خرجت مصلحة يجري نفسه. يا رب خلاص ما فيش حاجة لها في الحياة غير ان انا اعيش في كنفك وانصر دينك. ده ده اكتر واحد استفاد من وفيه واحد خارج والعياز بالله اتظلمت عليه اكتر. والعياذ بالله بقى
الدنيا باظت معه اكتر فدايما لما ربنا يتكلم عن المواسم في القرآن تلاقيه بعدها تغيير كبير زي ربنا في سورة البقرة لما اتكلم عن رمضان شهر رمضان الذي انزل في القرآن هدى بينات هدى فرقان. بعدها اربع انطلاقات. الانطلاق في معرفة الله. وازا سألك عبادي عني
انسان متغير. انسان منطلق عايز اتربى بقى. عايز اتربى. واعرف مين ربي واقصد طريقي الى ربي. وتدلوا بها الى ولا تأكلوا ولكم بينكم بالباطل. انطلاق في التبرأ من الحرام. والبعد عن الحرام. وقاتلوا في سبيل الله الذين يقاتلونكم. انطلاق في نصرة دين الله
وان تكون جنديا من جنود نصرة دعوة الله سبحانه وتعالى يسألونك عن الاهلة قل هي مواقيت للناس والحج انطلاق في الاستعداد للمواسم اللي بعدها هو ايه ده! البني ادم اللي بعد رمضان غير البني ادم اللي قبل رمضان. داخل قبل رمضان آآ كتب عليكم ازا حضر احدكم الموت الوصية. فمن خاف من
او اسما كتب عليكم القصاص في القتلى. ده شخصية ده شخصية تانية. بعد رمضان بني ادم تاني انسان حياته انطلاقات. فالمفروض هو ده اللي احنا سميناه مواسم الانطلاق العظمى. اللي هي التمن شهور ونص من نصف ذو الحجة
حجة لحد نهاية شعبان. دي موسم الانطلاق الاعظم. وموسم الانطلاق الاصغر اللي هو بعد رمضان. آآ اللي هو شوال وذو القعدة. دول موسمي الانطلاق والبناء والدعوة وطلب العلم صناعة الحياة بقت بالدين والطموحات المهنية والدراسية
هتعمل ايه في صحتك وهتعمل ايه في اسرتك وخطتك ايه لولادك. انما ان اتت المواسم فلا صوت يعلو فوقه المعركة انت وحبايبك قاعدين تعبدوا ربنا عاكفين على الذكر والقرآن تشحنه لباقي السنة. فربنا دايما لما بيتكلم عن المواسم
اتكلم بعدها عن انت اتغيرت في ايه بقى ؟ لما تكلم ربنا عن الحج في سورة الحج اذ بوأنا لابراهيم مكان البيت. وآآ والحج ويذكروا اسم الله في ايام معلومات بعدها ربنا
ولولا دفع الله الناس بعضهم ببعض لفسدت الارض. هو ايه الدفع ده! مفسرين قالوا ان لولا ان جيل الصحابة وقف ووقف في وش الظالمين. ونزر الدين بدمه وعمره وتضحياته. ما كانش اجيال التابعين التابعين طلعوا لقوا دين. فلازم جيل
في وش الظلم وينصر دعوة الله عشان الاجيال اللي بعد كده تيجي تلاقي دين. والا الاجيال اللي بتستسلم مش بتخربها على نفسها بس اخربها على الاجيال اللي بعدها. فلازم جيل يقوم بهزه المهمة. مين الجيل ده؟ الجيل اللي ارتبط بالحج. وارتبط ببيت الله الحرام وبيئة الايمان الاولى اللي بناها ادم. وارسل
قواعدها الملائكة. الجيل اللي ارتبط بعشر ذي الحجة والايام المعلومات. ايام عشر ذي الحجة هو ده الجيل. لما ربنا قال وليال عشر قال بعدها في سورة فجر يا ايتها النفس المطمئنة. انت خرجت مطمن. انت عندك يقين ان ربنا معك؟ انت مطمن على رزقك؟ انت مطمن على مستقبلك وانت
ربنا هو ده كنت باكره من يومين قول الله والفجر. الله! ده فرصة كل يوم. وليال عشر كل سنة. والشفع والوتر كل ساعة والليل ازا كل ليلة اهو يا رب فيش ليلة من غير فرصة جديدة ولا يوم من غير فرصة جديدة ولا ساعة من غير فرصة جديدة
ولا موسم سنوي من غير فرصة جديدة. تقدمك فرص كتير اوي. القضية قضية انت منتبه للمواسم دي. ولا ما انتش منتبه لهذه المواسم فبييجي فترة الانطلاق الاعزم اللي احنا عايزين نقف معه دلوقتي بقى. انت خطتك ايه بقى في فترة الانطلاق الاعظم دي؟ التمن شهور ونص دول هتعمل ايه
انت عندك خطة ولا لا؟ يا جماعة المفروض اول ما الملتزم بيلتزم اول حاجة بيعملها ايه؟ انت التزمت النهاردة. اسمع بقى دروس كتير واحضر دروس كتير. واتعرف على اي واحد
ملتزم تشوفه لسه بقى ما فيش حاجة اسمها صحبة الصالحة دي لها شروط ما فيش الكلام ده تتعرف على كله. كل الملتزمين اللي تشوفهم في حياتك اتعرف عليهم. ورح احفظ قرآن
واسمع شرايط وصاحب صحبة صالحة عش شوية كبلبط. عارف اما واحد يترمى في حمام الزهبل بس في الاول كده وشوية هنعلمك العوم. تاني خطوة بتعملها بعد كده خلاص بقى. المفروض يبقى عندك برنامج وخط سير. والمفروض تفرق ما بين صاحب الهم وصاحب الهمة. ما تقعدش بقى تصاحب لي ناس متدينين يقعدوا
اتكلموا في هم الدين ده ما بيعملوش اي حاجة. نقي بقى الناس اللي عندها همة. الناس اللي بتزقك لقدام. لازم تحط خط جدول لوقتك. ما فيش انسان ناجح في الحياة ما عندوش جدول يا جماعة. ما فيش حاجة اسمها انسان ما عندوش جدول. الا في المجتمعات اللي احنا عايشين فيها دي. انت خطتك ايه الشهر اللي جاي ده؟ انت
خط انت جدول عبادتك ايه الشهر اللي جاي ده؟ يعني ايه جدول عبادة؟ يعني ايه الاوراد اللي انت محددها؟ طب ايه الدروس اللي انت محدد تحضرها؟ طب خطتك السنة دي في المزاكرة ايه
الترم اللي جاي ده انت خطتك بقى تزاكر امتى ؟ وهتحضر دروس امتى ؟ وهتنام امتى وتصحى امتى ؟ يعني ايه ؟ يا ابني لازم يبقى عندك جدول اي بني ادم طب ما انا بعمل جدول وما بنفزوش ما هو لانك انت آآ داخل بدراعك. ما هو الجداول في الاول فيها جداول خفيفة. وبتحط
الحاجات الاساسية وبتسيب باقي الوقت فاضي. اما بتنجح بتبدأ تزود. لانك بتعمل جداول عنترية. جداول تهورية محكوم عليها بالفشل من قبل ما تبدأ انا اذاكر ثمان ساعات في اليوم وانا هعمل جزاول مش كده الجداول بتحط ساعتين في اليوم مثلا للحاجة المهمة اوي اوي اوي اوي اوي كده والله بيبقى عاقل آآ يوم
في الاسبوع بقى بتركز في حاجة يعني الجداول بيبقى لها نمط عقلي. ولما بتنجح انت انما لازم يبقى لك جدول. يعني انت ماشي كده نفسك فتحت للصلاة تصلي نفسك اتقفلت ما تصليش! هي دي المصيبة
ده ايه اللي ضياع العمر اللي اللي يعني الناس عايشة فيه ده ربنا يعافينا يا رب! يعني هو انت يعني لو هتروح بالليل النهاردة كده لك مزاج تصلي هتصلي ما لكش مزاج هتنام
ما انتاش عارف اصلا انت لك ورد صلاة ولا ما لكش ولا الورد ده بتعمله امتى اول الليل وامتى اخر الليل؟ ما انتاش عارف والله انا ساعات اقعد جلسة ضحى وساعات لا ما انتش عارف انت بتقعد ولا لا
يعني اخرك بس ان لما الادان يدن اروح لازم يبقى لك جدول. وجدول واقعي مش لازم جدول عنتري. واقعي ولكن لازم تعود نفسك ان انت عندك التزامات في حياتك. انلزمكموها. لازم تبقى انسان ملتزم. ملتزم. يعني عندك اعمال انت بتلزم نفسك فيها بصورة
استمرارية حتى في المزاكرة اول ما الدراسة تيجي انا عندي تلات ساعات في اليوم او اربع ساعات في اليوم انا بقعد ازاكر. الاربع ساعات دول مسلا من بعد الفجر لتسعة الصبح مسلا بنزل كلية او
وباقي اليوم بقى انا على راحتي. او الاربع ساعات دول بعد العشاء او الاربع ساعات دول كزا. انا انا عارف انا باعمل ايه. وده من اول يوم وانا عندي جدول وجوة الاربع
عارف انا بعمل ايه برضه. انا راجل من الاوائل فانا بناء على كده بزاكر كله. اهو انا راجل من الناس اللي هي اللهم اجعلنا من المقبولين فانا بجيب كتاب الامتحانات من اول يوم وبحل
واما اخلص كتاب الامتحانات ابقى اتوسع بقى زي ما انا عايز. انما الاول اضمن بس الجيد جدا بتاع كتاب الامتحانات وبعد كده ابقى اشوف اللي ايه الامتياز ان شاء الله بحققها
كده فانت لازم يبقى عندك خط سير. خطة على مستوى الدعوة. انت هتعمل ايه في الدعوة؟ الكلام المتاح ايه؟ مش اعمل ايه؟ ما هو كل ليلة جاية كيف اتعلم الدعوة؟ والله ما اعرف كيف يعني اتعلم الدعوة ديت. يعني قصة يعني مش ده ده قصة عمر وسنين
وحاجات كتير الموضوع مش عنصر واحد يعني. امال اعمل ايه؟ شف ايه المتاح. ايه المتاح؟ عندك عندك حاجة تطلع قوافل الخيرية اطلع معها. عندك ناس جولات دعوية انزل معهم. عندك بيت ايمان فيها اعمال اشترك معهم. شف ايه المتاح. طب خطة البناء. انا عايز اطلب علم. ايه المتاح؟ مين محفز القرآن اللي
قدامك ايه المعاهد العلمية اللي بتعلمك اللي موجودة على النت؟ ايه دورات تنمية المهارات؟ اللي موجودة عندك والكوتشينج اللي انت تقدر تاخدها حد موثوق به. عندك فرصة تطلع عمرة؟ ولا ما عندكش؟ عندك فرصة ايه المتاح بالنسبة لك انك انت تبني نفس
الدروس اللي متاحة انك تحضرها يبقى المتاح. عشان كده انا عامل لكم في الكتاب ده بازن الله سبحانه وتعالى. يعني سواء اللي هيجيبه او اللي هينزله من على الصفحة بقى بي دي اف. اما ننزله بي
ان شاء الله بازن الله يعني على طول بازن الله سبحانه وتعالى فيه جدول انا عامل لك تصور الجدول البناء ايه؟ جدول العطاء ايه؟ جدول الاسري لو انت متجوز طب جدول المهني لو انت شغال آآ لو كنت اشتغلت او لسة ما اشتغلتش. طب الجدول الدراسي لو انت متفوق او عايز مقبول وخلاص
او تنجح وخلاص. صحتك تعمل فيها ايه ؟ جدول الجدول التعبدي اعادة تقييم العلاقات بتاعة حياتك. لانك انت طاقاتك القريبة منك يا تضيعك يا ترفعك. فانت لازم تبدأ تفهم بقى خطورة الصحبة
وتبدأ تقيم مين اصحابك السنة دي ان تقوموا لله مثنى؟ مين اللي انت هتقوم معه لله السنة دي؟ ميت غالبا فشل السنة اللي فاتت كله وبسبب اقرب ناس لك. ونجاح السنة اللي فاتت كله بسبب اقرب ناس لك. قيم العلاقات تاني
عاملين هنا في الكتاب باب اللي هو الاركان الاربعة للصحبة الصالحة. مش اي واحد اسمه صاحب صالح. اللي فيه الاربعة دول هو اللي ينفع يبقى اسمه زائر صالح. الركن الاول الدين
هو ده صاحب دين ولا مش صاحب دين؟ ده في الاول. يعني يعني ده هي جميلة حلو وطيبة. حلو. اتجوزها ساد الدين ولا مش زات دين؟ في حاجة اسمها الدين
يبقى الاول ان العلاقة قائمة على اساس في الله. علاقة الدين. الركن التاني ركن الانتفاع. انا الوقتي مش منتفع منك باي حاجة مش انتفاع الدنيوي ومش المنفعية الدنيوية. مش البرغماتية. انا مش منتفع في ديني منك بحاجة. انا عزمت لا تزيد
في اي شيء. قاعدين. الركن التالت المؤازرة والمعاونة ان احنا ايدنا في ايد بعض اللي هو سميتها صحبة الهم وصحبة الهمة. هو طبعا انواع الصحبة اربعة انا ما جبتلكوش غير نوعين بس. هو فيه صحبة الهاء وصحبة الهم وصحبة الهمة وصحبة النفاق
صحبة الهاء ده اللي هو واحد متدين وقاعدين نتكلم في اي كلام وخلاص الدنيا اه فاكرين ان احنا بقى ايه يعني كده مجرد بس ان احنا متدينين يبقى احنا كده في الله. دي هاء في صحبة الهم اللي هو قاعدين نتكلم في الدين. ولكن بنتكلم وخلاص. بنتكلم وخلاص. انا اول التزامي قضيت سنتين كده انا
بعض اخواني قال اللي كان اكبر مني في الوقت ده عايشين في دور بقى الفكر قاعدين نتكلم وقاعدين بنتكلم في الدين ليل نهار ولكن بدون اي عملي على اي عبادة او دعوة او طلب علم او او اي نجاح في دينك او دنيتك. فدي صحبة الهم. صحبة الهمة اللي انت لما بتبقى
معهم بيأزروك وتنطلقوا في الدين. عايزين حد يشجعهم. وانت زي بالزبط اما تبقى عايز تزاكر بس مش طايق. وصاحبك عايز يزاكر بس مش طايق. تتقابلوا مع بعض تقعدوا تطبقوا ليل نهار في المزاكرة. دي اسمها صحبة همة. انما واحد بقى قعدتوا انتم الاتنين اما نزاكر فضل بقى طب ما نجيب سندوتشات. طب استنى اما نتمشى شوية
طب تعال اما نحط خطة مزاكرة. طب وفي الاخر ما زاكرتش حاجة اجي ازاكر معك تاني ليه؟ ابقى انسان مش عاقل لو زاكرت معك تاني. يبقى فيه صحبة وفيه صحبة النفاق
انك تصاحب واحد بيبعدك عن ربنا. مهما كان الانتفاع الدنيوي اللي في حياتك بسببه. او الانتفاع الدراسي اللي في حياتك بسببه. انك واحد بيضيعك في دينك. دي صحبة بتنبت النفاق في القلب. فانت لازم تبدأ تفهم اقيم انك صاحب صالح ازاي. دي لها مقاييس يا جماعة
الدين مش حاجة هلامية ما لهاش مقاييس. الدين لازم يبقى فيه مقاييس عشان اعرف اتعامل. اتعامل صح. يبقى دي خطة بداية فترة الانطلاق الاعظم في محرم من اسرار شهر الله المحرم الخطيرة ان آآ محرم هو بداية الهجرة. ودي يعني ممكن ناس كتير ما تعرفش الكلام ده. آآ ان بيعة العقبة
التانية كانت في شهر زو الحجة. والنبي عليه الصلاة والسلام خد حوالي خمستاشر يوم على ما وصل المدينة. النبي ما هاجرش طبعا في محرم النبي يهاجر في عليه الصلاة والسلام ولكن النبي من بعد ما العقبة ازن بالهجرة. عشان كده بعض المؤرخين قالوا فهزا معناه ان الهجرة قد بدأت في شهر الله المحرم
يعني اول واحد هاجر ابو سلمة وام سلمة وسلمة لما بقى قومها طلعوا وخدوا اللي مراته وقومه طلعوا وخدوا سلمة وهو طلع الكلام ده كان في شهر الله المحرم. شهر الله المحرم ده كان بداية الهجرة. كان بداية هزه الاحداس الرهيبة. كان
ازاي احتدام هجرة اصحاب النبي عليه الصلاة والسلام الى المدينة المنورة. عشان كده انت في الشهر ده لازم تشوف انت هتهجر ايه. احياء معنى الهجرة ومعنى الهجر ومعنى التضحية. السنة اللي قبلها مصعب ابن عمير عمل نفس اللي ابو سلمة عمله في محرم. سنة اتناشر. السنة اللي قبلها
بعد النبي لما خد بيعة العقبة الاولى على اتناشر واحد من الانصار سنة تلتاشر. لما النبي خد بيعة العقبة الاولى فبعدها النبي بعت مصعب في المدينة زي ما ابو سلمة وصل في محرم النبي برده طلع بعد بقية آآ مصعب طلع بعد بقية العقبة الاولى عشان يروح يعلم اهل المدينة بقى. يعلم فانيه قعد معه
بقى الشهور دي كلها لحد في رجب رجع للنبي عليه الصلاة والسلام. واخباره المدينة كلها اسلمت. ومشي بقى عشان ايه؟ يجيبهم بتوع العقبة التانية يحجوا مع النبي عليه الصلاة والسلام. واخبر النبي ان هييجي بقى ايه ؟ جمعك بين السنة دي عشان يبايعوا النبي البيعة الكبيرة اللي بعدها الهجرة بقى. فمصعب ابن عبيد رضي
الله وارضاه. يعني يعني مصعب هاجر في محرم يا جماعة. يعني شهر محرم ده انتم عارفين يوم الجمعة. يوم الجمعة اللي هو النهاردة ده. ده ما كانش اسمه الجمعة اول حد اطلق عليه كلمة الجمعة في التاريخ هو الاسلام. امال كان اسمه ايه قبل كده؟ كان اسمه يوم العروبة. يعني ايام الاسبوع عند العرب قبل الاسلام. السبت لحد
اتنين التلات الاربع الخميس العروبة. ما فيش حاجة اسمها الجمعة دي. ده يوم العروبة. امال اتسمى الجمعة ليه؟ لما مصعب هاجر وعمل اول صلاة جمعة. كان اللي اسلموا ساعتها معه اربعين واحد. لما نزل بقى وسعد بن معاز اسلم وسعد آآ اسعد ابن زرارة اسلم. وسعد آآ ابن عبادة اسلم والحاجات
رهيبة بقى اللي حصلت على اية المصعب الاول فالاتناشر اللي راح معاهم دول بقوا اربعين. فعمل لهم اول خطبة جمعة في الاسلام. عشان تعرف يعني ايه محرم وايه اللي حصل في شهر الله المحرم؟ وايه المعاني الجبارة اللي في شهر الله المحرم؟ فلما قعد الاوس والخزرج مع بعض تخيل بقى سعد ابن معاده ابن عبادة
وسعد ابن معاذ قاعدين يبصوا لبعض احنا بينا دم! ده احنا مقطعين بعض! ده احنا اكلين بعض واكلين اباء بعض واكلين ولاد بعض تخيل اول مرة يقعدوا مع بعض وامام واحد اللي هو سيدنا مصعب ابن عمير رضي الله عنه وارضاه. وفي رواية ان هو غير سيدنا مصعب قاعدين
سيدنا مصعب وبقوا اخوة في الله. واقفين يصلوا والمصعب كان بيصلي بهم خمس فروض في جماعة. واقفين يصلوا جماعة مع بعض. وقاعدين يسمعوا كلام ايماني مع بعض بيسلموا على بعض. فالانصار زهلوا من معجزة تغييرية للاسلام عملها بعد الحرب الاهلية الطاحنة لهزه الوحدة
فسمي هزا اليوم في زلك اليوم اول يوم خطبة جمعة في الاسلام سمي يوم الجمعة. لان الاسلام جمع الامة فيه. عشان كده ابن شرفة تحرير والتنوير في تفسير سورة الجمعة قال ان اسم الجمعة من مبتكرات الاسلام. ما كانش فيه حاجة اسمها يوم الجمعة من الاسلام كان اسمه يوم العروبة. فانت
فمحرم ده بداية التاريخ. بداية تاريخ الاسلام. بداية هجرة اصحاب النبي عليه الصلاة والسلام. احنا هنبدأ ايه بقى في محرم مازا سنبدأ؟ هتهجر ايه؟ من اسرار شهر الله المحرم الخطيرة طبعا طبعا انه شهر المعجزات. شهر الله المحرم يوم عاشوراء. يوم
الذي شق الله فيه البحر الاحمر امام صرخة كلا ان معي ربي. انت المفروض بقى صرخات الامل في الله ربنا يشق لك بها همومك في هزا العظيم. يوم عاشوراء ده يوم من ايام الله. يوم كله امل ربنا بيقول لك فانا ممكن اقطم ضهر اي ظالم. بدون اسباب. ده اليوم
اللي ربنا شق فيه البحر الاحمر لموسى. ده اليوم اللي ربنا غرق فيه فرعون وجنده. ده اليوم اللي ربنا نصر فيه موسى على السبعين الف ساحر. يوم الزينة ده اليوم اللي ربنا تاب فيه على قوم يونس ورفع عنهم العزاب وتب في على قوم يوسف. على اخوة يوسف واتحولوا من عصاة لانبياء
الاسباط واللي ربنا تاب فيه على سيدنا ادم التفاسير مليانة يعني يعني حاولت طبعا في الكتاب ان انا اجيب كل كلمة من دي ايه التفاسير اللي زكرت القول ده ؟ لو كان موجود في القرآن لو كان له موجود في السنة ايه تفاسير متكلمة عن يوم عاشوراء كلام كثير يا اخوان
كثير جدا واكثر التفاسير على انه اليوم الذي رست فيه سفينة نوح على الجودي. اليوم اللي رست فيه سفينة نوح على الجودي يعني يوم مليان امل ومليان احداس عظيمة. وشهر مليان معجزات من عند الله سبحانه وتعالى. كأن يوم عاشوراء ده موسم تجديد الامل في القلوب
ولا كأني كأن شهر الله المحرم ده بداية السنة كده ادخل وانت قلبك مليان امل. مليان امل في فرج الله سبحانه وتعالى. غير ان من اسرار شهر الله المحرم احنا قلنا هنعمل تحاجات كتير قلنا فضل وتاني افضل شهر في السنة بعد رمضان آآ وقلنا ان هو نهاية عام من عمرك وقفة وقلنا انه بداية عام
وموسم من مواسم العبادة والصيام والقيام وافضل صيام بعد رمضان. وقلنا ان ربنا نهى السنة بشهر آآ آآ حرام وبدأ السنة بشهر حرام وقلنا انه بداية الهجرة وبداية تاريخ احداس الاسلام العظمى اللي ربنا سماها لبيت اسس على التقوى اللي هو مسجد قباء يعني من اول يوم
عشان كده سيدنا عمر بن الخطاب جعل السنة بتاعة الهجرة دي محرم بتاعها هو بداية الايه؟ بداية التاريخ الاسلامي. بداية التاريخ الايه؟ الهجري. وقلنا ان شهر الله المحرم ده شهر الامل اللي فيه موسم عاشوراء. وطبعا فيه كربلاء. وطبعا فيه كربلاء وفيه الهم الرهيب بتاع كربلاء. والامة بعد كربلاء
لم تعد ابدا هي الامة التي كانت قبل كربلاء. وازاي نقف مع الحدس ده؟ وازاي نفهم ان احنا حزانا على الحسين بن علي رضي الله عنه وارضاه ولكن حزن سني مش حزن بدعي. طب ما سيدنا يحيى اتدبح وسيدنا زكريا اتنشر بالمنشار نصين. وسيدنا علي الافضل
من الحسين اتقتل. وسيدنا ابو بكر وسيدنا عمر اللي افضل من سيدنا علي اتقتل. هو ايه لما تلاقي حد يا جماعة لما تلاقوا جماعة معينة خدت حتة في الدين وضخمتها قوي قوي قوي زي ما الشيعة عملوا مع يوم كربلاء كده واللطميات رواديد والقصص اللي
بيعملوها في العالم دي وبيشوهوا صورة الاسلام في العالم. ويصدوا العالم عن الدخول في الاسلام. سبب الحاجات الراهبة والدمويات اللي بيعملوها ديت. لما تلاقي حد خد من اديه الحتة وضخمها اوي اوي اوي اوي اوي اوي على حساب باقي الحاجات اللي ممكن تكون لا تقل عنها قيمة بل قد تزيد عنها. اعرف ان المقصد
مش دين. اعرف ان المقصد سياسي. المقصد مصلحة. فيه حاجة. فيه حاجة بتتزرع هنا. انما ضخم قضية. اه ماشي. قضية في قضايا في الدين انا مش عايز اجيب امسلة يعني لان في امسلة كتير موجودة ولكن انت شغل دماغك معي. لما تلاقي حد ياخد لك قضية ويضخمها اوي اوي اوي
وهي قضية مهمة. ولكن ضخمها على حساب الدين كله. اعرف ان فيه هو له مصلحة في النقطة دي. هو بيلم الناس على النقطة دي هو بيزرع حاجة في نفوس اتباعه بالنقطة دي بالزات. هو هو بيعمل النقطة دي فيه حاجة. هو عايزها من وراها. فخد بالك
بالك انت ماشي ورا مين ؟ من اسرار شهر الله المحرم انه اول شهر حرام في السنة السنة الهجرية بادئة بدأت بشهر حرام اللي هو شهر الله المحرم. فالسنة بتنتهي بزو القعدة وزو الحجة وفي نصها رجب. واول شهر حرام في السنة هو شهر الله المحرم
عرفة هو موسم تزيد فيه عقوبة المعاصي. يعني محرم حاجة عظيمة وجميلة وكل اللي احنا قلناه. يعني ايه اشهر حرم؟ دول مية عشرين يوم. ربنا عملهم في السنة عشان مقصدين. مقصد نسخ ومقصد لم ينسخ. المقصد اللي نسخ ان زمان العرب همجيين ويقتتلوا
وفي اي وقت فما حدش يعرف يروح الكعبة ايام الحج واللي عايز يعتمر في نص السنة ما يعرفش يعتمر. فاتعمل لهم تلات اشهر حرم ايام الحج عشان الحج ما فيش حد يخاف ولا يحج. وشهر في النص اللي هو رجب
عشان اللي عايز يعتمر في نص السنة يروح يعتمر فدي كانت هدنة لحماية بيئة الايمان والارتباط بالكعبة. ونسخ حكم تحريم القتال في الاشهر الحرم لان خلاص الجزيرة اتوحدت. ما عدش فيه قتال الهمج اللي موجود زمان. اللي عايز يحج يحج واللي عايز يعتمر يعتمر. وفضلت الحكمة الاساسية من الاشهر الحرم
ايه هي؟ ان ييجي اربع شهور ربنا يعزم فيهم كلمة حرام. وتعظم عقوبة المحرمات. يعني السرية في الاشهر الحرم اعظم اسم من العادة السرية طول السنة. يعني النزر للمتبرجات في الاشهر الحرم اشد عقوبة واثم من النظر للمتبر
طول السنة. يعني الدخول على مواقع وحشة. يعني ترك الصلاة اي حاجة حرام. في الاشهر الحرم يعني كشف في شهر المرأة او كشف جزء من شعرها. كل ده في الاشهر الحرم اعظم عقوبة عند الله من باب العشر. يعني شهر الله المحرم في بداية
السنة الحرام بتغلظ عقوبته. ليه؟ عشان ربنا يدرب الامة على تعظيم كلمة حرام. الحرام وفوبيا اللي مات موجود عند الشباب دلوقتي. الداعية اللي بيقول حرامي يتهرب منه. القنوات اللي بتجيب برامج بتقول حرامي اتهرب منها. الدعاة اللي ما عندهمش كلمة حرام يقبل عليهم. ليه الحرام وفوبيا دي
اللي احنا بقينا عايشين فيها كل كلمة حرام هي نعمة من ربنا سلك كهرباء مكشوف. لو كنت لمسته كان ضمن لك حياتك. وربنا نجاك منه وحذرك منه وربنا سبحانه وتعالى نجاك من المهلكة فيه. فندرك نعمة ربنا سبحانه وتعالى. ويعني شهر مليء بالاسرار ومليء بالمعاني ومليء
عايزين نقف معه وقفة مهمة جدا بازن الله سبحانه وتعالى. ونبدأ نشتغل صح بقى يا جماعة. ابدأ السنة صح. عشان تكمل السنة صح. ابدأ السنة اللي هيبدأ محرم صح هيبقى انتقالة قوية جدا. على المستوى التعبدي وعلى المستوى برنامج التخطيط لحياته. في يعني كل محاور حياتك
دي التجربة الاولى لك. معركة التميز العزمى بدأت. المعركة الحقيقية بدأت في المواسم انت كل حاجة اتقال لك ما تعملش حاجة امال اعمل ايه ؟ اعبد بس. بس ؟ اه. فيه ناس افتكرت ان الدين عبادة. لأ يا حبيبي ده الدين ليلة. ده الدين بضع وسبعين شعبة. الله! امال
احنا كنا في العبادة بس ليه في في المواسم عشان النقطة دي هي سبب فتح الله عليك في حياتك. وسبب مدد الله عليك وسبب شحن قلبك بالاخلاص سبب الايمان اللي هو هيعينك على كل حاجة بعد كده. ده الروح المعنوية اللي ربنا بيؤيدك بها. انما بتخرج من المواسم يلا بقى عش دين. يلا بقى
انطلق في باقي البضع وسبعين شعبة فبدأ الانطلاق في كل هزه الشعب من اول شهر الله المحرم نقف وقفة تأني مع هزا الشهر ونبدأ نكتشفه لان ناس كتير غافلة عنه حاول تعزم لله انك انت تصومه وانك تقومه. حاول تعزم لله انك تعيش محرم صح. يبقى شهر صحفي حياتك
حاول تعزم لله انك تطبق توجيهات الشرع في هزا الشهر العظيم. حاول تعزم لله انك تبدأه بداية سليمة في العبادة وفي وضع السنة لعل الله سبحانه وتعالى يتقبل منا ونتغير بجد من الدين ونتغير بجد بالتدين ويبقى التدين سبب ان احنا نتغير ونقود
الحقيقة بازن الله سبحانه وتعالى. اللهم يا ربنا اغفر لنا ما مضى. اللهم اغفر لنا ذنوب العام الماضي. اللهم اغفر لنا ما مضى. اللهم يسر لنا هذا العام الجديد يا رب اللهم بارك لنا فيه. اللهم بارك لنا في ايامه ولياليه. اللهم اجعله عام فتح ومدد ونصر ونور وبركة وحفظ
اللهم بارك لنا في شهرك المحرم. اللهم يسر لنا الصيام والقيام فيه. اللهم يسر لنا العمل الصالح فيه. اللهم افتح لنا فيه من ابواب الدعوة اليك ما ترضى به عنا. اللهم اجعله شهرا مباركا طيبا متقبلا. اللهم افتح علينا فيه يا رب العالمين
اللهم افتح لنا فيه من ابواب طاعتك ما ترضى به عنا. اللهم قنا شر انفسنا واعزم لنا على ارشد امرنا. اللهم اهدنا حددنا اللهم زدنا ولا تنقصنا. اللهم زدنا ولا تنقصنا. اللهم اكرمنا ولا تهنا. اللهم
ولا تحرمنا. اللهم اعطنا ولا تحرمنا. اللهم اثرنا ولا تؤثر علينا. اللهم اهدنا ويسر الهدى الينا اللهم استعملنا ولا تستبدل بنا. اللهم استعملنا ولا تستبدل بنا. اللهم استعملنا ولا تستبدل بنا. سبحانك اللهم وبحمدك
اشهد ان لا اله الا انت استغفرك واتوب اليك